CELEX: 62013TN0658
Language: mt
Date: 2013-12-10 00:00:00
Title: Kawża T-658/13 P: Appell ippreżentat fl- 10 ta’ Diċembru 2013 minn BP mis-sentenza mogħtija mit-Tribunal għas-Servizz Pubbliku fit- 30 ta’ Settembru 2013 fil-Kawża F-38/12, BP vs FRA

1.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/11
            
         Appell ippreżentat fl-10 ta’ Diċembru 2013 minn BP mis-sentenza mogħtija mit-Tribunal għas-Servizz Pubbliku fit-30 ta’ Settembru 2013 fil-Kawża F-38/12, BP vs FRA
   (Kawża T-658/13 P)
   2014/C 61/20
   Lingwa tal-kawża: l-Ingliż
   
      Partijiet
   
   
      Appellanti: BP (Barcelona, Spanja) (rappreżentanti: L. Levi u M. Vandenbussche, avukati)
   
      Parti oħra fil-proċedura: L-Aġenzija tal-Unjoni Ewropea għad-Drittijiet Fundamentali (FRA)
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku, tat-30 ta’ Settembru 2013, fil-Kawża F-38/12;
            
         
               —
            
            
               konsegwentement, tannulla d-deċiżjoni, tas-27 ta’ Frar 2012, li l-kuntratt tal-appellanti ma jiġġeddidx u li tiġi assenjatattrasferita f’dipartiment ieħor; tordna lill-appellata tikkumpensa d-dannu materjali tal-appellanti stmat għal EUR 1 320 kull xahar sa minn Settembru 2012, li magħhom għandhom jiżdiedu interessi moratorji bir-rata prinċipali tal-Bank Ċentrali Ewropew miżjuda b’żewġ punti perċentwali; u tordna lill-appellata tikkumpensa d-dannu morali tal-appellanti evalwat ex aequo et bono għal EUR 50 000; u
            
         
               —
            
            
               tordna lill-appellata tbati l-ispejjeż tal-ewwel istanza u tal-appell.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka l-aggravji segwenti:
   
               (1)
            
            
               Dwar id-deċiżjoni tan-nuqqas ta’ tiġdid tal-kuntratt tal-appellanti
               
                           —
                        
                        
                           L-ewwel nett, l-appellanti tallega li t-Tribunal għas-Servizz Pubbliku kiser il-prinċipju ta’ drittijiet tad-difiża u ta’ dritt għal smigħ u ta’ aċċess għall-informazzjoni rilevanti inkorporat fl-Artikolu 41 tal-Karta tad-Drittijiet Fundamentali tal-Unjoni Ewropea u dan żnatura l-provi;
                        
                     
                           —
                        
                        
                           It-tieni nett, l-appellanti tallega li billi rrifjuta li jawtorizza t-tieni skambju ta’ osservazzjonijiet u l-produzzjoni ta’ provi rilevanti b’risposta għall-osservazzjonijiet tal-konvenuta u fis-seduta, it-Tribunal għas-Servizz Pubbliku kiser id-drittijiet tad-difiża tal-appellanti, wettaq żball manifest ta’ evalwazzjoni, u lill-appellanti ċaħdilha smigħ xieraq.
                        
                     
                           —
                        
                        
                           It-tielet nett, l-appellanti tallega żball manifest mit-Tribunal għas-Servizz Pubbliku fl-evalwazzjoni tal-ewwel motiv li jallega żball manifest ta’ evalwazzjoni tal-appellata fid-deċiżjoni, u distorsjoni tal-fatti u tal-provi;
                        
                     
                           —
                        
                        
                           Ir-raba’ nett, l-appellanti tallega żball manifest ta’ evalwazzjoni tal-motivi dwar ritaljazzjoni u użu ħażin ta’ poter, distorsjoni tal-fatti u tal-provi.
                        
                     
         
               (2)
            
            
               Dwar id-deċiżjoni ta’ assenjazzjoni mill-ġdid
               
                           —
                        
                        
                           L-ewwel nett, l-appellanti tallega evalwazzjoni illegali, mit-Tribunal għas-Serizz Pubbliku, tat-tieni motiv, li jallega emenda irregolari u unilaterali ta’ element essenzjali tal-kuntratt tax-xogħol u diskrepanza bejn il-pożizzjoni u l-grad, u distorsjoni tal-provi;
                        
                     
                           —
                        
                        
                           It-tieni nett, l-appellanti tallega li t-Tribunal għas-Servizz Pubbliku wettaq żball ta’ liġi fl-evalwazzjoni tal-argument tal-appellanti fir-rigward tal-assenza ta’ smigħ mill-appellata qabel ma ngħatat id-deċiżjoni għat-trasferiment, u ksur tad-drittijiet tad-difiża.
                        
                     
         
               (3)
            
            
               L-appellanti tallega ksur tal-Artikoli 87(2) u 88 tar-Regoli tal-Proċedura tat-Tribunal għas-Servizz Pubbliku fir-rigward tal-ispejjeż, u ksur tal-obbligu ta’ motivazzjoni.